Period: Old Babylonian
Genre: Literary
Transliteration:
<SURFACE>
lugal-ŋu₁₀-ra u₃-na-a-dug₄
{m}arad₂-ŋu₁₀ arad₂-zu na-ab-be₂-a
kur su-bir₄{ki}še₃ har-ra-an kaskal-la si sa₂-sa₂-e-ra
gun₂ ma-da ge-en-gen₆-ne₂-de₃
a-ra₂ ma-da zu-zu-de₃
ugu a-pi-il-la-ša gal-zu unken-na-še₃
ad gi₄-gi₄-de₃ gu₃ teš₂-a sig₁₀-ge₅-de₃
<unk> ud-da-ka-ne-ne-a he₂-em-tum₃ a₂-še₃ mu-e-da-a-aŋ₂
kan₄ e₂-gal-la-še₃ ŋen-a-ŋu₁₀-ne
silim-ma lugal-ŋa₂-ke₄ en₃ li-bi₂-in-tar
dur₂ na-ma-ta-an-zig₃ ki-a nu-ub-za ba-an-da-mud-de₃-en
teŋ₃-ŋe₂₆-e-da-ŋu₁₀-ne ba-an-tum₂-mu-de₃ <unk>...
e₂ kaskal-la-zu ga-rig₂-ak {urud}šukur kug-sig₁₇ kug-babbar
{na₄}gug {na₄}za-gin₃ ŋar-ra-ta a-ab-du₃-du₃-a 3(u) sar-am₃ i-ib₂ <unk>
kug-sig₁₇ {na₄}za-gin₃-na mi₂ zid-de₃-eš im-me...kug-sig₁₇ kug-babbar {na₄}gug...
{ŋiš}gu-za barag {tug₂}šutur-e ri-a i-ib₂-tuš
{ŋiš}ŋiri₃-gub kug-sig₁₇-ka ŋiri₃-ni i-ib₂-ŋar
ŋiri₃-ni na-ma-ta-an-kur₂
aga-us₂ saŋ-ŋa₂-na 5(diš) li-mu-um-ta-am₃ zid-da gab₂-bu-na ib₂-ta-an-gub-bu-uš
6(diš) gud niga 6(u) udu niga niŋ₂-zu₂-gub-še₃ in-ŋar 2(u) udu-nitah₂
šu-luh lugal-ŋa₂-ke₄ sa₂ bi₂-in-dug₄
kan₄-na en₃ tar-tar-ra-a-ba lu₂ na-ma-ši-in-kur₉-re-en
ku₄-ku₄-da-ŋu₁₀-ne
{ŋiš}gu-za gar₃-ba kug-sig₁₇ huš-a ŋar-ra lu₂ ma-an-de₆ tuš-a ma-an-dug₄
a₂ aŋ₂-ŋa₂ lugal-ŋa₂-ke₄ i₃-gub-be₂-en nu-tuš-u₃-de₃-en bi₂-dug₄
2(diš) gud niga 2(u) udu niga {ŋiš}banšur-ŋu₁₀ lu₂ ma-an-sa₂ 1(diš) 6(diš)
nu-kar₂-kar₂-de₃ aga-us₂ lugal-ŋa₂-ke₄ {ŋiš}banšur-ŋu₁₀ in-bal-a-še₃
ni₂ ba-da-te su ba-da-zig₃
itid ezen{d}nin-a-zu ud <unk> kam-ma-ta 5(diš)-am₃ zal-la-am₃
lugal-ŋu₁₀ a₂-še mu-e-da-a-a-aŋ₂
itid <unk> bi₂-gu₇ ud...1(diš)-am₃ zal-la-am₃
lu₂-kaš₄-e mu-ši-gi₄-in lugal-ŋu₁₀ lu₂...un-ši-in-gi₄-gi₄
ud <unk> am₃...e ba-te itid <unk> am₃ ud nu-mu-un...
lugal-ŋu₁₀ he₂-en-zu

Cuneiform:
<SURFACE>
𒈗𒈬𒊏𒅇𒈾𒀀𒅗
𒁹𒀵𒈬𒀵𒍪𒈾𒀊𒁉𒀀
𒆳𒋢𒂔𒆠𒂠𒄯𒊏𒀭𒆜𒆷𒋛𒁲𒁲𒂊𒊏
𒄘𒈠𒁕𒄀𒂗𒄀𒉌𒉈
𒀀𒁺𒈠𒁕𒍪𒍪𒉈
𒌋𒅗𒀀𒉿𒅋𒆷𒊭𒃲𒍪𒌺𒈾𒂠
𒀜𒄄𒄄𒉈𒅗𒌨𒀀𒋧𒆠𒉈
<unk>𒌓𒁕𒅗𒉈𒉈𒀀𒃶𒅎𒉐𒀉𒂠𒈬𒂊𒁕𒀀𒉘
𒆍𒂍𒃲𒆷𒂠𒁺𒀀𒈬𒉈
𒁲𒈠𒈗𒂷𒆤𒇷𒇷𒉈𒅔𒋻
𒂉𒈾𒈠𒋫𒀭𒍣𒆠𒀀𒉡𒌒𒍝𒁀𒀭𒁕𒄷𒄭𒉈𒂗
𒋼𒂷𒂊𒁕𒈬𒉈𒁀𒀭𒁺𒈬𒉈<unk>...
𒂍𒆜𒆷𒍪𒂵𒍮𒀝𒍏𒅆𒆕𒆬𒄀𒆬𒌓
𒎎𒍝𒄢𒎎𒍝𒆳𒃻𒊏𒋫𒀀𒀊𒆕𒆕𒀀𒌍𒊬𒀀𒀭𒄿𒌈<unk>
𒆬𒄀𒎎𒍝𒆳𒈾𒊩𒍣𒉈𒌍𒅎𒈨...𒆬𒄀𒆬𒌓𒎎𒍝𒄢...
𒄑𒄖𒍝𒁈𒌆𒈤𒂊𒊑𒀀𒄿𒌈𒆪
𒄑𒄊𒁺𒆬𒄀𒅗𒄊𒉌𒄿𒌈𒃻
𒄊𒉌𒈾𒈠𒋫𒀭𒉽
𒂇𒍑𒊕𒂷𒈾𒐊𒇷𒈬𒌝𒋫𒀀𒀭𒍣𒁕𒆏𒁍𒈾𒌈𒋫𒀭𒁺𒁍𒍑
𒐋𒄞𒊺𒐑𒇻𒊺𒃻𒅗𒁺𒂠𒅔𒃻𒎙𒇻𒀴
𒋗𒈛𒈗𒂷𒆤𒁲𒉈𒅔𒅗
𒆍𒈾𒇷𒋻𒋻𒊏𒀀𒁀𒇽𒈾𒈠𒅆𒅔𒆭𒊑𒂗
𒆭𒆭𒁕𒈬𒉈
𒄑𒄖𒍝𒃼𒁀𒆬𒄀𒍽𒀀𒃻𒊏𒇽𒈠𒀭𒁺𒆪𒀀𒈠𒀭𒅗
𒀉𒉘𒂷𒈗𒂷𒆤𒉌𒁺𒁉𒂗𒉡𒆪𒅇𒉈𒂗𒉈𒅗
𒈫𒄞𒊺𒎙𒇻𒊺𒄑𒍎𒈬𒇽𒈠𒀭𒁲𒁹𒐋
𒉡𒃸𒃸𒉈𒂇𒍑𒈗𒂷𒆤𒄑𒍎𒈬𒅔𒁄𒀀𒂠
𒉎𒁀𒁕𒋼𒋢𒁀𒁕𒍣
𒌗𒂡𒀭𒎏𒀀𒍪𒌓<unk>𒄰𒈠𒋫𒐊𒀀𒀭𒉌𒆷𒀀𒀭
𒈗𒈬𒀉𒊺𒈬𒂊𒁕𒀀𒀀𒉘
𒌗<unk>𒉈𒅥𒌓...𒁹𒀀𒀭𒉌𒆷𒀀𒀭
𒇽𒁽𒂊𒈬𒅆𒄄𒅔𒈗𒈬𒇽...𒌧𒅆𒅔𒄄𒄄
𒌓<unk>𒀀𒀭...𒂊𒁀𒋼𒌗<unk>𒀀𒀭𒌓𒉡𒈬𒌧...
𒈗𒈬𒃶𒂗𒍪